Document ID: /roh_data/filtered/fineweb-2-filterrobots_roh.jsonl.gz/21071

A Saas en il Partenz hai dà oz en damaun in accident cun trais autos – quai sin la via naziunala A28 ch’era cuverta levamain cun naiv. In automobilist da 19 onns che charrava da Claustra en direcziun Küblis è sa glischnà en la vart d'in auto che vegniva encunter. En quel saja lura charrà in terz auto, scriva la Polizia chantunala.
Tut las persunas involvidas en l'accident han ins examinà en l'ospital. La polizia a stuì sviar il traffic durant duas uras sin la via chantunala. Dus autos sajan donnegiads totalmain, il terz auta haja mo levs donns.